Foto: N1

PREDSJEDNIK Socijademokratske partije Hrvatske Zoran Milanović dao je izjavu za medije, a osvrnuo se na današnje izjave predsjednika HDZ-a Andreja Plenkovića.

Milanovićevo obraćanje:

17:19 "Ono s čime sada idemo pred birače je minimalno modificirana stečevina koju smo ispregovarali s MOST-om poslije zanjih izbora. Vjerodostojnost stanuje u našoj koaliciji, mi se svoje prošlosti ne sramimo. BiH želimo sačuvati", zaključuje Milanović.

17:15 "Vratit ćemo INU i vlasnički i upravljački u ruke Hrvatske. Pokušali smo fino, pa arbitražom, ja si i dan danas poušavam objasnit kako HDZ-u nije bilo jasno u što se upušta", rekao je.

17:11 "Mi od Srbije tražimo samo da ukinu zakon, HDZ živi u strahu i gleda im kroz prste. Ja osobno nisam imao problem ove četiri godine s demokratskim, modernim vladama. Imamo problema s balkanskim mentalitetom, s onima s kojima pripada i HDZ i s kojima se razumiju. Normalno da ljudima u Beogradu, ekipi koja je u ratu odigrala monstruoznu odluku, slušam Vučića i Nikolića, s takvim ljudima ne mogu pričati. Ne vidim razloga da se ljubakam s Tomom Grobarom. Neću s njima pričati, ako postanem premijer s njima će pričati moji suradnici.

Pantovčak, HDZ i Beograd - to funkcionira. Neka se Plenković s takvima prvo obračuna, tj. ne mora se obračunati, ali neka ih ne stavlja na liste", dodaje Milanović.

17:10 "Plenković nije vjerodostojan, on je u 42.-oj godini otkrio svoje domoljublje, zna se tko ga je doveo u HDZ. Gospođa Plenković je bila profesionalac, ali ona nije tema ovdje", kazao je Milanović

17:05 "Kad moji protivnici govore da su moji roditelji ubojice, u HDZ-u se smiju. Kad ja u javnosti spomenem nečiju majku, što je činjenica, onda je to problem. Nisam ovo radio sa zlom namjerom, rekao sam činjenicu koja je za neke očito tabu", dodao je Milanović.

Tekst se nastavlja ispod oglasa

17:00 "Nikada nisam spominjao ničije roditelje, to je žargon, nema tu ništa uvredljivo. Pogledajte kakav je bio odnos HDZ prema mojoj obitelji i mojih roditelja. Ja ne bježim od činjenica za koje je radio moj otac i nemam problema da se o tome govori. Isti ljudi koji su danas časni ljudi govorili su o mom ocu da je sudjelovao u ubojstvu Bušića i o tome da bi bilo bolje da sam ja poginuo, pa bi moja majka imala bolju mirovinu, a Plenković se smiljujio.

Plenković nije vjerodostojan, ne može s 42 godine glumiti da je veliki domoljub i veći domoljub od mene", kazao je Milanović.

"To su činjenice koje netko ne želi da se govore jer želi peglati svoju biografiju", dodao je.

Plenković: Ja mu kao kršćanin mogu oprostiti, ali mu to neću zaboraviti

Podsjetimo, Plenković se danas osvrnuo na tajne snimke Milanovića i predstavnika udruga ratnih veterana, na kojima je Milanović spomenuo majku šefa HDZ-a, navodeći kako je ona, za razliku od njegove majke, bila "vojni lekar".

"Drznuo se spomenuti moju majku, to je slučaj bez presedana, ona je inače ugledni internist-kardiolog, liječnica u mirovinu, o čijim profesionalnim i ljudskim kvalitetama mogu svjedočiti njezine kolege i pacijenti. Radila je u bivšoj vojnoj bolnici, pa u KB Dubrava.



Ja mu kao kršćanin mogu oprostiti, ali mu to neću zaboraviti. Nikad mi neće pasti na pamet nešto takvo reći o ičijoj obitelji", kazao je danas na press konferenciji Andrej Plenković.

> Plenković: Kao kršćanin mogu oprostiti Milanoviću što mi je uvrijedio majku, ali zaboraviti - nikada